Maktab Rendah Sains MARA Arau

Maktab Rendah Sains MARA Arau (singkatan MRSM Arau) merupakan sebuah MRSM yang terletak di Arau, Perlis. MRSM Arau merupakan institusi MRSM kedua ditubuhkan di Perlis selepas MRSM Beseri, dan menawarkan program Premier bermula dari tingkatan 1 sehingga 5.

Sejarah

Penubuhan maktab 
Pembinaan MRSM Arau bermula sekitar tahun 2006 dan dijangka siap sepenuhnya pada tahun 2010. Namun begitu, akibat kelewatan daripada beberapa kontraktor yang dilantik, menyebabkan projek ini tertangguh dan menjejaskan pengambilan pelajar baru yang sepatutnya dimulakan sekitar tahun 2009. Pada tahun 2017, MARA mengeluarkan kenyataan bahawa MRSM Arau bakal dibuka dan beroperasi pada tahun yang sama. Syarat kelayakan bagi pelajar perintis MRSM Arau juga sama seperti di MRSM lain iaitu sekurang-kurangnya 3A 3B bagi peperiksaan UPSR dan 6A 4B (subjek berkaitan sains wajib gred A) bagi peperiksaan PT3. Pelajar-pelajar yang telah memohon ke MRSM Arau ini kemudiannya melalui proses temuduga oleh MARA secara fizikal.

Kira-kira 150 orang pelajar tingkatan satu dan 150 orang pelajar tingkatan empat mendaftar masuk untuk permulaan dan kemasukan penuh dimulakan pada tahun 2018. Ini termasuk lima orang pelajar dari keluarga asnaf terpilih mendaftar masuk sebagai pelajar perintis MRSM Arau yang ditaja oleh Majlis Agama Islam dan Adat Istiadat Melayu Perlis (MAIPs). Pada 14 Oktober 2019, Raja Perlis, Tuanku Syed Sirajuddin Tuanku Syed Putra Jamalullail berkenan merasmikan pembukaan MRSM Arau. Pada tahun 2019, jumlah pelajar di MRSM Arau meningkat kepada 600 orang dengan 10% daripada jumlah itu merupakan pelajar bukan bumiputera.

Senarai pengetua

Lagu Maktab 

Wahai putera puteri bangsaku 

Ayuh segera menuju

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera

Rujukan

Lihat juga 
 Maktab Rendah Sains MARA
 Majlis Amanah Rakyat

Arau
Sekolah menengah di Perlis